EkBass/fiwiki-20250220-pages-articles huggingface dataset:
Martin Ennals

Martin Ennals (27. heinäkuuta 1927 Walsall, Yhdistynyt kuningaskunta – 5. lokakuuta 1991 Saskatoon, Kanada) oli brittiläinen ihmisoikeusaktivisti sekä Amnesty Internationalin kolmas pääsihteeri vuosina 1968–1980. Ennalsin pääsihteerikauden aikana Amnesty kasvoi nopeasti pienestä järjestöstä maailmanlaajuiseksi organisaatioksi ja sille myönnettiin Nobelin rauhanpalkinto, Erasmus-palkinto ja Yhdistyneiden kansakuntien ihmisoikeuspalkinto.http://www.martinennalsaward.org/index.php?option=com_content&view;=article&id;=98&Itemid;=74⟨=en Amnesty Internationalin lisäksi Ennals toimi muun muassa Unescossa sekä Apartheidia vastustaneessa liikkeessä. Arvostettu ihmisoikeuspalkinto, Martin Ennals palkinto ihmisoikeuksien puolustajille, on nimetty Ennalsin mukaan. == Lähteet == Luokka:Amnesty International Luokka:Brittiläiset ihmisoikeusaktivistit Luokka:Vuonna 1927 syntyneet Luokka:Vuonna 1991 kuolleet
Josh Hamilton

Joshua Holt "Josh" Hamilton (s. 21. toukokuuta 1981) on yhdysvaltalainen baseballpelaaja, jonka pelipaikka on ulkokentällä. Hän pelaa tällä hetkellä Los Angeles Angelsissa, ja on aikaisemmin pelannut yhden kauden Cincinnati Redsissä sekä viisi kautta Texas Rangersissa. Hamiltonin baseballura alkoi alun perin Tampa Bay Raysin aloittelijajoukkueessa Princeton Raysissa vuonna 1999. Hän kuitenkin joutui ongelmiin huumeriippuvaisuuden ja loukkaantumisten kanssa, minkä seurauksena Hamilton vietti muutamia vuosia pelaamatta baseballia. Vuonna 2007 Hamilton valittiin Chicago Cubsiin, joka myi hänet edelleen Cincinnati Redsille. Hamilton ensimmäinen kausi Major Leaguessa oli menestyksekäs, ja hänet vaihdettiin kauden päätteeksi Texas Rangersiin Edinson Volquezia ja Daniel Ray Herreraa vastaan. Hamilton on pelannut Rangersissa vahvasti, ja hänet on valittu jokaisena kautena All-Star -otteluun. Vuonna 2012 Hamilton sai All-Star -ottelun pelaajavalinnoissa eniten ääniä historiassa, lyöden edellisen ennätyksen noin 3,5 miljoonalla äänellä. Vuonna 2010 hänet valittiin American Leaguen arvokkaimmaksi pelaajaksi. 8. toukokuuta 2012 Hamiltonista löi yhden ottelun aikana neljä kunnaria, mihin oli kyennyt vain 15 pelaajaa Major Leaguen historiassa. Vuoden 2012 kauden jälkeen Hamilton solmi 125 miljoonan dollarin arvoisen viiden vuoden sopimuksen Los Angeles Angelsin kanssa. ==Lähteet== ==Aiheesta muualla== * Josh Hamiltonin tiedot Major League Baseballin sivuilla Luokka:Elävät henkilöt Luokka:Vuonna 1981 syntyneet Luokka:Yhdysvaltalaiset baseballpelaajat
Scorpions de Mulhouse

Scorpions de Mulhouse on ranskalainen jääkiekkoseura Mulhousen kaupungista Ranskasta. Joukkue pelaa maan pääsarjassa Ligue Magnusissa. Joukkue on voittanut maan mestaruuden kertaalleen kaudella 2004-2005. Joukkue kuitenkin teki tuon jälkeen konkurssin ja joutui aloittamaan nousun takaisin pääsarjaan. Sarjaan nousu onnistui kauden 2011-2012 päätteeksi ja joukkue pelaa kaudella taas pääsarjassa sitten kauden 2004-2005. == Joukkue kaudella 2024–2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Sopimus Syntymäpaikka Nicolas Jona L 2025 San Francisco, Kalifornia, Yhdysvallat Lukas Paicheler L 2025 Mulhouse, Ranska Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 72 Joachim Sonnet R 2025 Mulhouse, Ranska Michael- Anthony Deslauriers L 2025 Montreal, Québec, Kanada Kylian Dufour L 2025 Mulhouse, Ranska Mathis Guth R 2025 Mulhouse, Ranska Linus Kaistila L 2025 Lörrach, Saksa Aurélien Klesmann L 2025 Mulhouse, Ranska Diego Zorita R 2025 Mulhouse, Ranska Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka Thomas-Alexandre Ackermann L H 2025 Mulhouse, Ranska Julien Burgert R H / P 2025 Colmar, Ranska Vincent Da Silva R H 2025 Arnaud Fuss R H 2025 Mulhouse, Ranska Laurent Gerber H 2025 Téo Haffner R LH 2025 Mulhouse, Ranska Matthieu Le Blond L H 2025 Grenoble, Ranska Michaël Marchand L H 2025 Reims, Ranska Quentin Mathez L H 2025 Dijon, Ranska Tom Muller R H 2025 Mulhouse, Ranska Sabri Nakhli L H 2025 Mulhouse, Ranska Noah Oswald L H 2025 Mulhouse, Ranska === Joukkueenjohto === * Päävalmentaja: Kévin Hecquefeuille * Maalivahtivalmentaja: Bruno-Pierre Guillemette * Fysiikkavalmentaja: Anthony Goncalves * Huoltopäällikkö: Florent Leblanc * Puheenjohtaja: Alain Cheval * Toimitusjohtaja: Erwan Agostini Lähde: EliteProspectshttps://www.eliteprospects.com/team/698/mulhouse Viitattu 21.11.2021. == Lähteet == == Aiheesta muualla == * Seuran viralliset kotisivut Luokka:Ranskalaiset jääkiekkoseurat Luokka:Haut-Rhin
Avaa silmäsi

Avaa silmäsi (, ) on vuonna 1997 ensi-iltansa saanut espanjalainen elokuva, jonka on ohjannut Alejandro Amenábar. Amenábar käsikirjoitti elokuvan Mateo Gilin kanssa. Cameron Crowen ohjaama Vanilla Sky (pääosassa Tom Cruise) vuodelta 2001 on yhdysvaltalainen uudelleenfilmatisointi tästä elokuvasta. Penélope Cruz näyttelee molemmissa versioissa, jotka eroavat lähinnä loppuratkaisun osalta. == Näyttelijät == ==Elokuvamusiikki== Soundtrack- albumit: Luokka:Vuoden 1997 espanjalaiset elokuvat Luokka:Psykologiset jännityselokuvat Luokka:Tieteiselokuvat
Griseofulviini

Griseofulviini on normaalioloissa vaaleankellertävä, hajuton ja kiinteä yhdiste. Teollisesti sitä tuotetaan Penicillium griseofulvum-homesienessä. Yhdiste on myrkyllinen antibiootti. Griseofulviinia käytetään sienilääkkeenä. Aine pysäyttää erityisesti rihmasienten kasvun ihmiselimistössä, muttei vaikuta hiivasieniin. Griseofulviinin vaikutusmekanismia ei täysin tunneta, joskin arvellaan että vaikutukset perustuisivat sienten proteiinituotannon estämiseen. Luultavasti aine vaikuttaa myös sienen seinämän rakentumiseen. Ruoansulatuskanavasta griseofulviinista imeytyy yli 30 %, enimmäkseen ohutsuolen alueelta. Ateriat, erityisesti rasvainen ruoka lisää huomattavasti griseofulviinin imeytymistä. Plasmassa aine on yli 80 %:sti sitoutuneena proteiineihin. Griseofulviini diffundoituu hitaasti kudoksiin ja kertyy erityisesti ihon, kynsien ja hiusten sarveisaineeseen. Aineen puoliintumisaika seerumissa on noin 20 tuntia. Melkein kaikki imeytynyt aine metaboloituu, ja virtsaan erittyy vain minimaalisia määriä aktiivista ainetta. == Lähteet == == Aiheesta muualla == *PubChem: Griseofulvin *Human Metabolome Database (HMDB): Griseofulvin *DrugBank: Griseofulvin *Kyoto Encyclopedia of Genes and Genomes (KEGG): Griseofulvin *ChemBlink: (+)-Griseofulvin Luokka:Mikrobitoksiinit Luokka:Homemyrkyt Luokka:WHO:n tärkeimmät lääkkeet Luokka:Sienilääkkeet
Aavikkokehrääjä

Aavikkokehrääjä (Caprimulgus aegyptius) on kehrääjälintulaji. ==Tuntomerkit== Aavikkokehrääjäjällä on pitkät ja kapeat siivet ja melko pitkä pyrstö. Väritykseltään lintu muistuttaa kehrääjää, mutta on tätä vaaleampi ja enemmän hiekanvärinen. Erona kehrääjään siivissä ei ole selkeitä vaaleita laikkuja. ==Elinympäristö== Aavikkokehrääjä pesii vähäkasvustoisella puoliaavikolla, yleensä lähteen tai pienen lampareen lähettyvillä. ==Lähteet== Luokka:Kehrääjät
Basmanin puolustus

Basmanin puolustus on shakkiavaus, joka alkaa siirroilla : 1.e4 g5 Avaus on saanut nimensä englantilaisen kansainvälisen mestarin Michael Basmanin mukaan, joka on käyttänyt sitä mustilla runsaasti. Avausta kutsutaan myös Borgin puolustukseksi eli Borgin avaukseksi tai Macho-Grobiksi Chess Opening Explorer / 365chess.com 365chess.comin avaushakemisto Viitattu 18.8.2012 Nimitys Borg on takaperin kirjoitettuna sana Grob, joka viittaa Grobin hyökkäykseen 1. g4. (Borgin puolustus on tavallaan sama avaus kääntövärein eli musta tekee Borgin puolustuksessa samanlaisen siirron kuin valkea Grobin avauksessa.) Avaus tunnetaan myös englanninkielisellä nimellä Reversed Grob (käänteinen Grob) eli niin sanotusti Grobin hyökkäys kääntövärein. Basmanin puolustus on melko harvinainen, koska siirrolla 1…g5 musta sallii valkean toimia vapaasti laudan keskustassa. Siirto heikentää mustan kuningassivustaa. Teoksen Modern Chess Openings mukaan heikennys ei kuitenkaan ole niin vakava, kuin miltä se ensisilmäyksellä vaikuttaaNick de Firmian, Modern Chess Openings, 15th edition, Random House, 2008, s. 384. ISBN 978-0-8129-3682-7.. Tosin musta jää kehityksessä aika paljon jälkeen ja siksi avausta mustilla pelataan hyvin harvoin. Basmanin puolustuksen idea on siinä, että musta pystyy nopeasti kehittämään tummilla ruuduilla kulkevan lähettinsä pitkälle viistolinjalle a1-h8. Valkea jatkaa parhaiten 2. d4, joka valtaa lisää tilaa keskustassa. Jonkin verran on myös pelattu siirtoa 2. Lc4. Avaus sisältää ansan, johon varomattomasti valkeilla pelaava pelaaja voi langeta. 1. e4 g5 2. d3 Lg7 ja nyt 3. Lxg5? on virhe, koska musta pelaa 3…Lxb2 ja voittaa laadun eli vaihtaa lähettinsä valkean a1-torniin. (Heikoimmassa jatkossa valkea menettää jopa kokonaisen tornin.) Basmanin puolustuksen pääjatkoon 1. e4 g5 2. d4 voi päätyä siirtovaihdolla myös niin sanotun Borgin gambiitin kautta eli: 1. d4 g5 ja torjumalla mustan tarjoaman sotilaanuhrauksen siirrolla 2. e4. Avauksen kehittäjän, KvM Basmanin merkittävin avauksella saavuttama voitto on peli englantilaista suurmestaria Jonathan Speelmania vastaan Britannian mestaruuskisoissa 1980. Peli Jonathan Speelman vs. Michael Basman, Ison- Britannian mestaruuskilpailu (1980) Chessgames.com:issa Viitattu 18.8.2012 ==Aiheesta muualla== * ==Lähteet== Luokka:Shakkiavaukset
Sitriniini

Sitriniini eristettiin ensimmäisenä Penicillium citrinum-homesienestä. Tämän jälkeen se tunnistettiin Aspergillus ja Monascus -suvuista. Sitriniini on toiminut nefrotoksiinina eli munuaismyrkkynä kaikissa testatuissa eläinlajeissa, joskin sen akuutti toksisuus vaihtelee lajista toiseen. Sitriniini voi toimia yhteisvaikutuksessa okratoksiini A:n kanssa. Sitriniiniä on löydetty monista elintarvikkeista, kuten vehnästä, ohrasta, rukiista, maissista, kaurasta ja riisistä. Sitriniiniä tiedetään löytyvän elintarvikkeista säännöllisesti, mutta aineen merkitys ihmisen terveydelle on vielä tuntematon. ==Lähteet== == Aiheesta muualla == *PubChem: Citrinin *Human Metabolome Database (HMDB): Citrinin *Toxin and Toxin Target Database (T3DB): Citrinin *Kyoto Encyclopedia of Genes and Genomes (KEGG): Citrinin Luokka:Mikrobitoksiinit Luokka:Homemyrkyt
Sotakoira II

Sotakoira II on lappeenrantalaisen metalli/rock-yhtye Kotiteollisuuden kahdestoista albumi. Albumi julkaistiin 21. syyskuuta 2012. Albumi koostuu cover-kappaleista ja se on jatkoa vuonna 2008 ilmestyneelle Sotakoira -levylle. Albumi nousi julkaisua seuraavalla viikolla Suomen virallisen listan sijalle kaksi. == Kappaleet == Suluissa alkuperäinen esittäjä. Sovitukset Kotiteollisuus + Mikko Karmila. ’’Aikaa ei ole’’ suomenkielinen sanoitus Jouni Hynynen. # Idoli – 02:59 (Juice) # Ei raha oo mun valuuttaa – 01:34 (Appendix) # Aikaa ei ole – 03:31 (Psychoplasma – I've been before) # Kadun lait – 04:10 (Jarno Sarjanen) # Jossain – 02:59 (Merja Rantamäki) # Kytät on natsisikoja – 00:46 (Kaaos) # Jeesukset – 01:19 (Lama) # Virsi – 04:42 (Juice Leskinen ETC) # Pitäis päästä telkkariin / Vittu – 02:52 (Välikausitakki) # Kone – 05:51 (Motelli Skronkle) # Haltin häät – 04:42 (Taiska) # Yksinäinen – 04:51 (Reijo Kallio) # Koottava lasinen muurahaispesä – 02:12 (Kari Peitsamo) # Manala – 06:28 (Haikara) == Kokoonpano == * Jouni Hynynen – kitarat, laulu, basso * Janne Hongisto – basso, taustalaulu * Jari Sinkkonen – rummut, taustalaulu === Vierailevat muusikot === * Mikko Karmila – kitara, basso, piano * Miitri Aaltonen – kitara, taustalaulu * Kaarle Viikate – taustalaulu * Euge Valovirta – banjo * Tomi Koivusaari – sitar * Jukka Puurula – viulu * Jone Nikula – kommentointi === Muut levyn tekoon osallistuneet === * Mikko Karmila – tuottaja, äänittäjä, miksaaja * Mika Jussila – masteroija (Finnvox, 10. elokuuta 2012) == Arvostelut == * Desibeli.net: * Imperiumi.net: 7+/10Imperiumi.net * Soundi: Soundi == Lähteet == == Aiheesta muualla == Kotiteollisuus.com Luokka:Kotiteollisuuden albumit Luokka:Vuoden 2012 albumit Luokka:Cover-albumit Luokka:Mikko Karmilan tuottamat albumit
Violeta Urmana

Violeta Urmana (s. 1961) on liettualainen oopperalaulaja, äänialaltaan sopraano. Hän aloitti pianonsoiton opiskelun seitsemänvuotiaana, ja hän valmistui pianistina Liettuan musiikkiakatemiasta Vilnassa. Laulua hän opiskeli ensin neljä vuotta kotimaassaan; vuonna 1991 hän muutti Müncheniin, jossa häntä opetti Astrid Varnay. Hän saavutti aluksi huomiota mezzosopraanona, mutta noin 40-vuotiaana hän ryhtyi sopraanoksi. Hän debytoi Bayreuthin oopperajuhlilla sekä La Scalassa kaudella 1993–1994, Wienin valtionoopperassa 1996 ja Metropolitan-oopperassa 2001. Mezzosopraanona hänen rooleihinsa lukeutuivat Parsifalin Kundry ja Don Carlon Eboli. Sopraanona Urmana on tulkinnut muiden muassa Iphigénien, Isolden, Norman, Lady Macbethin ja Toscan roolit.AllMusic: Violeta Urmana Urmana on toiminut myös konserttilaulajana; hänen vaihteleva ohjelmistonsa on sisältänyt esimerkiksi Bachin, Schönbergin ja Bergin teoksia. Hän on levyttänyt monille suurille levymerkeille, kuten Deutsche Grammophonille, Deccalle, EMI:lle ja Sonylle. Hänen puolisonsa on oopperalaulaja Alfredo Nigro.Kulturkompasset: Violeta Urmana – 2012/2013 Season Urmana on saanut lukuisia kansallisia ja kansainvälisiä tunnustuksia. Niihin kuuluu Liettuan kansallispalkinto (2001). Vuonna 2001 hänet myös otettiin Gediminaksen ritarikuntaan (3. luokka). Hänestä tuli vuonna 2012 Liettuan musiikki- ja teatteriakatemian kunniatohtori.Biography of Violeta Urmana == Lähteet == == Aiheesta muualla == * Viralliset sivut Luokka:Liettualaiset oopperalaulajat Luokka:Mezzosopraanot Luokka:Sopraanot Luokka:Vuonna 1961 syntyneet Luokka:Elävät henkilöt
Stara Zagoran alue

Stara Zagoran alue () on Bulgarian alue maan keskiosissa. Alueen pääkaupunki on maan kuudenneksi suurin kaupunki Stara Zagora. Alue on jaettu 11 kuntaan. ==Kunnat== *Bratja Daskalovi *Gălăbovo *Gurkovo *Kazanlăk *Măgliž *Nikolaevo *Opan *Pavel Banja *Radnevo *Stara Zagora *Tširpan ==Lähteet== == Aiheesta muualla == *
François Bazin

François Emmanuel Joseph Bazin (4. syyskuuta 1816 Marseille – 2. heinäkuuta 1877 Pariisi) oli ranskalainen oopperasäveltäjä. Hän opiskeli Pariisin konservatoriossa ja toimi siellä itse opettajana vuodesta 1844.Operone.de: François Bazin Häntä opetti Daniel-François-Esprit Auber. Hän voitti Prix de Romen.AllMusic: Francois Bazin (Emmanuel-Joseph) Hänen pääteoksiaan ovat hänen koomiset oopperansa: * Le Trompette de M. le Prince (1846) * Le Malheur d'être jolie (1847) * La Nuit de la Saint-Sylvestre (1849) * Madelon (1852) * Maître Pathelin (1856) * Les Désespérés (1858) * Marianne (1861) * Le Voyage en Chine (1865) * L'Ours et la pacha (1870). Bazin sävelsi myös hengellisiä teoksia, kuten Missa solemniksen, sekä kantaatin Loyse de Montfort. == Lähteet == Luokka:Ranskalaiset säveltäjät Luokka:Ranskalaiset oopperasäveltäjät Luokka:Romantiikan säveltäjät Luokka:Vuonna 1816 syntyneet Luokka:Vuonna 1877 kuolleet
Ryppylimetti

Ryppylimetti eli kafferilimetti (Citrus × hystrix) on lähinnä Kaakkois- Aasiassa viljelty lajiristeymä sitruspuiden suvussa. Kaikki kasvin osat ovat aromaattisia, ja sen lehtiä sekä hedelmän kuorta käytetäänkin ruokien maustamiseen Kaakkois-Aasiassa, varsinkin Thaimaassa. Tunnusomaista ryppylimetille ovat lehtiruodit, joiden suuret siipipalteet näyttävät lehdeltä antaen vaikutelman kahdesta peräkkäisestä lehdestä. Kasvista käytetään ruoka- aineena useammin nimeä kafferilimetti. == Kuvaus == Ryppylimetti on pienehkö puu, joka kasvaa yleensä noin 3–6 metriä korkeaksi. Se voi joskus kasvaa 12-metriseksikin, joskus taas jäädä vain noin kaksimetriseksi. Puu on usein muodoltaan pensasmainen ja haarautuu läheltä tyveä. Oksissa on pieniä piikkejä. Lehdet ovat nahkeat, asennoltaan vuorottaiset, muodoltaan pyöreät, puikeat tai suikeat. Lehden kärki on yleensä tylppä tai pyöristynyt. Lehdet ovat yläpinnalta kiiltävän tummanvihreät, alapinnalta vaaleammat ja kummaltakin puolelta karvattomat. Ne ovat yleensä 3–15 cm pitkät ja 2,5–6 cm leveät. Lehtiruodeissa on suuret 1–8 senttimetriä pitkät vastapuikeat tai pitkänpyöreät siipipalteet, jotka ovat pinnaltaan ja väritykseltään hyvin samanlaiset kuin itse lehdet. Lehtimäiset siipipalteet antavat vaikutelman kaksiosaisesta lehdestä. 1–5-kukkaiset kukinnot kasvavat versojen hangoissa tai kärjissä. Kukat ovat pienehköjä ja neli- tai viisilukuisia. 1–5-millimetrinen kukkaperä on liereä. Verhiö on 2–3,5 mm halkaisijaltaan. Muodoltaan kolmiomaisia tai pitkäsuippuisia verholehtiä on yleensä neljä. Teriö on väriltään valkoinen tai hieman vaaleanpunainen. Terälehdet ovat pitkänpyöreitä tai puikeita, ja niitä on neljä tai viisi. Terälehdet ovat 0,7–1 senttimetriä pitkiä ja 0,3–0,5 cm leveitä. 4–8 millimetriä pitkiä heteitä on 24–30. Emin vartalo on 1,5–2,5 millimetriä pitkä, ja emin luotti on litistyneen pallomainen. Hedelmä on muodoltaan pallomainen tai hieman munanmuotoinen. Se on kypsänä halkaisijaltaan 5–7 senttimetriä. Sen kuori on karvaton, epäsäännöllisen kyhmyinen ja väriltään kypsänä kellertävän vihreä tai keltainen. Siemenet ovat 1–1,5 senttimetriä pitkiä. == Käyttö == Varsinkin murskattuna tuoksuvia lehtiä käytetään mausteena useissa aasialaisissa keittiöissä. Aromin tärkein osa on sitronellaali, joka muodostaa jopa 80 % lehden öljyistä. Muita makua antavia yhdisteitä ovat sitronelloli, neroli ja limoneeni. Lehdet käytetään yleensä tuoreena. Ne voidaan myös pakastaa, mutta kuivatut lehdet menettävät makunsa vuodessa. Eniten ryppylimetin lehtiä käytetään thaimaalaisessa keittiössä ja kambodžalaisessa keittiössä. Kafferilimetin hedelmiä ja varsinkin niiden kuorta käytetään myös joskus mausteena. Hedelmät ovat liian happamia syötäväksi sellaisenaan. Hedelmiä on myös käytetty lääkintään. == Lähteet == == Aiheesta muualla == * Sitrussivut: Limetit: Citrus hystrix Luokka:Sitruspuut Luokka:Maustekasvit Luokka:Sitrushedelmät Luokka:Risteymät
Jääjogurtti

Jääjogurtti on kylmässä säilytettävä jälkiruoka, joka tehdään jogurtista mutta joissakin tapauksissa myös muistakin maitotuotteista. Jääjogurtti ei sisällä yhtä paljon rasvaa kuin jäätelö, koska sen valmistukseen on käytetty maitoa kerman sijasta. Se eroaa maitojäätelöstä tai pehmojäätelöstä siinä, että sen valmistuksessa käytetään jogurttia pääainesosana. ==Historia== Jääjogurtti tuli ensimmäisenä markkinoille New Englandin alueella Yhdysvaltain koillisosissa vuonna 1970, kun H.P. Hood myi sitä aluksi pehmojäätelönä. Vuonna 1978 Brigham's, bostonilainen jäätelö-, makeis- ja voileipäketju, kehitti ja toi markkinoille ensimmäisen pakatun jääjogurtin tuotenimellä Humpreez Yogart. Samoihin aikoihin Dannon kehitti oman "Danny"-nimisen jääjogurttituotteensa. Tuote koostui vadelmajogurtista tikun ympärillä, kuorrutettuna tummalla suklaalla. Kummankin yrityksen tuotteet oli alun perin tarkoitettu terveellisiksi vaihtoehdoiksi jäätelölle, mutta jotkut asiakkaat valittivat tarkoituksettoman happamasta mausta, ja niin valmistajat alkoivat lisätä resepteihinsä enemmän sokeria. Jääjogurtin suosio kääntyi nousuun 1980-luvulla yltäen 25 miljoonan dollarin myyntituloksiin vuonna 1986. 1990-luvun alussa jääjogurtti muodosti kymmenen prosenttia jääjälkiruokien markkinoista. ==Lähteet== == Aiheesta muualla == Luokka:Jälkiruoat Luokka:Maitotuotteet
Voicen kesähitti 2012

Voicen kesähitti 2012 on radiokanava The Voicen julkaisema kokoelma-albumi. Se julkaistiin 20. kesäkuuta 2012 Warner Music Finlandin kautta. Albumi on sijoittunut Suomen virallisella albumilistalla parhaimmillaan lista sijalle 1 (29/2012, 32/2012). __notoc__ == Kappaleet == === CD 1 === # Loreen − Euphoria # Cheek − Sokka irti # Katy Perry − Part of Me # Michel Teló − Ai Se Eu Te Pego # Nicki Minaj − Starships # Elokuu − Saatilla # Stig − Ryyppy # Petri Nygård − Märkää # Lord Est − Pelaat ja juhlit # Alina Devecerski − Flytta på dej # Neljä Ruusua − Seitsemän päivää selvinpäin # Timi Lexikon − Moon Kuu # Swedish House Mafia − Antidote # Jannika B – Onnenpäivä # Nimetön − Peili # Paloma Faith − Picking Up the Pieces === CD 2 === # Jesse Kaikuranta − Vie mut kotiin # JVG & Freeman − Karjala takaisin # Timo Pieni Huijaus − Pleiboi # Uniikki − Paita pois # Redrama − Kickstart # The Cube Guys & Luciana − Jump # Pariisin kevät − Kesäyö # Flo Rida & Sia − Wild Ones # Cascada − Summer of Love # Yön Polte − Tyttö sinä olet meritähti # Tacabro − Tacata # The Rasmus − I’m a Mess # Marina and the Diamonds − Primadonna # GG Caravan − On se hienoo # LMFAO − Sorry for Party Rocking # Madonna − Give Me All Your Luvin’ # Avicii − Levels # Emeli Sandé − Next to Me == Lähteet == Luokka:Vuoden 2012 kokoelma- albumit Luokka:Suomalaiset popalbumit
Kohortti (tutkimusaineisto)

Kohortti on joukko ihmisiä, jotka on valittu tilastolliseen tutkimukseen jonkin yhteisen piirteen perusteella. Kohortin kokoonpano on kiinteä. Tämä tarkoittaa, että jäsenet eivät vaihdu lainkaan sisäänpääsyjakson mentyä ohi. Epidemiologiassa kohorttitutkimus on altistelähtöinen eli tutkitaan altisteen vaikutuksia valitussa väestössä. Yleensä voidaan tutkia yhtä altistetta kerrallaan. Joskus voidaan kohortti jakaa alakohortteihin, mutta tämä edellyttää että kohortti on tarpeeksi suuri ja että altistumistiedot ovat tarpeeksi hyviä. Kohorttitutkimus sallii kuitenkin usean sairauden yhtäaikaisen tutkimisen. == Lähteet == ==Aiheesta muualla== * Kansallinen syntymäkohortti 1987 (1987 Finnish Birth Cohort, FBC) (thl.fi) *Elise Haapamäki, Pekka Borg, Stina Högnabba, Sanna Ranto, Liisa Törmäkangas, Reija Paananen ja Mika Gissler (2014) Vuonna 1987 syntyneiden helsinkiläisnuorten hyvinvointi (pdf) (hel.fi) * * Yleisöluento / Kohortti 1966 (12.11.2016 Pohjois-Suomen syntymäkohortti 1966 täytti 50 vuotta; sisältää linkit esityskalvoihin) (oulu.fi) Luokka:Tilastotiede Luokka:Lääketieteellinen tutkimus
Old Ideas

Old Ideas on kanadalaislaulaja Leonard Cohenin 12. studioalbumi, joka julkaistiin 30. tammikuuta 2012. Suomessa albumi julkaistiin Sony Music Entertainment Finlandin kautta. Albumi debytoi Suomen virallisen albumilistan ensimmäisellä sijalla (6/2012). Yhdysvalloissa albumi nousi Billboard 200 -listan sijalle 3. == Kappaleet == # # # # # # # # # # == Arvostelut == * Metacritic: 85/100Metacritic aggregate * Allmusic: Allmusic review * Nuorgam: 89/100Nuorgam * Pitchfork Media: 7.4/10Pitchfork Media * Robert Christgau: A–Robert Christgau review * Rolling Stone: Rolling Stone == Lähteet == Luokka:Leonard Cohenin albumit Luokka:Vuoden 2012 albumit
Wernicke

Wernicke on muun muassa seuraavien henkilöiden sukunimi: * Carl Wernicke (1848-1905), saksalainen lääkäri, psykiatri ja neuropatologi, jonka mukaan on nimetty Wernicken enkefalopatia ja Wernicken alue * Eva-Maria Wernicke (s. 1953), saksalainen ohjaskelkkailija August Wernicke on Fall of the Leafen albumi
Legenda (elokuva)

Legenda (Legend) on vuonna 1985 ensi-iltansa saanut Ridley Scottin ohjaama satuelokuva. Elokuva sai monia palkintoehdokkuuksia, kuten Oscar-ehdokkuuden parhaasta maskeerauksesta. Elokuva oli taloudellisesti tappiollinen. Legendan musiikin teki Tangerine Dream -yhtye. == Juoni == Legenda on elokuva, jossa kerrotaan kauniista prinsessasta ja häneen rakastuneesta pojasta. Elokuvassa prinsessan kaappaa ilkeä paholaishahmo. == Näyttelijät == == Arvioita == Video-oppaassa vuodelta 1994 Asko Alanen piti Legendaa unettavana satujärkäleenä. Hän antoi elokuvalle yhden tähden viidestä, mikä vastaa sanallista arviota ”huono”. == Lähteet == == Aiheesta muualla == * Luokka:Vuoden 1985 yhdysvaltalaiset elokuvat Luokka:Ridley Scottin ohjaamat elokuvat Luokka:Yhdysvaltalaiset fantasiaelokuvat
Mapother

Mapother on muun muassa seuraavien henkilöiden sukunimi: * Thomas Cruise Mapother IV, Tom Cruise (s. 1962), yhdysvaltalainen näyttelijä * William Mapother, yhdysvaltalainen näyttelijä, Tom Cruisen serkku. Luokka:Sukunimet
Mieletön rakkaus (vuoden 1981 elokuva)

Mieletön rakkaus () on vuonna 1981 julkaistu Franco Zeffirellin ohjaama romanttinen draamaelokuva. Se oli taloudellinen menestys. Diana Rossin ja Lionel Richien esittämä elokuvan tunnuskappale ”Endless Love” nousi ykköseksi Billboard Hot 100 -myyntitilastossa ja sai Oscar-ehdokkuuden. Kappale oli Diana Rossin uran suurin menestys. Tom Cruise teki elokuvassa näyttelijän debyyttinsä pienessä sivuroolissa. == Juoni == Elokuva on hyvin surullisia ja onnettomia tapahtumia sisältävä kahden nuoren rakkaustarina, joka tapahtuu Chicagon esikaupunkialueella. Jade (Brooke Shields) ja David (Martin Hewitt) ovat täysin rakastuneita toisiinsa. Kun Jaden isä Hugh (Don Murray) huomaa, että hänen tyttärensä syö pillereitä, eikä enää nuku öisin kunnolla, hän kieltää suhteen hetkeksi aikaa. Jade antaa asian lopulta olla ja tottelee isäänsä, mutta David ryhtyy tyhmiin tekoihin, joista on haittaa kummankin perheelle, erityisesti Davidille itselleen. == Näyttelijät == == Vastaanotto == Video-oppaassa vuodelta 1994 Asko Alanen kiteytti elokuvan sanoihin ”Paljon puhetta ja ilmehdintää siitä mistä on puute, mutta niukasti villoja.” Hän antoi elokuvalle yhden tähden viidestä, mikä vastaa sanallista arviota ”huono”. == Lähteet == Luokka:Yhdysvaltalaiset romanttiset draamaelokuvat Luokka:Vuoden 1981 yhdysvaltalaiset elokuvat Luokka:Franco Zeffirellin ohjaamat elokuvat
Hinnalla millä hyvänsä (vuoden 1995 elokuva)

Hinnalla millä hyvänsä () on vuonna 1995 julkaistu Gus Van Santin ohjaama mustaksi komediaksi luokiteltu elokuva. Perustuu Joyce Maynardin kirjaan, joka kertoo Pamela Smartin tositarinasta. ==Juoni== Kunnianhimoinen televisio- alasta kiinnostunut nainen Suzanne Stone-Maretto (Nicole Kidman) raivaa tietään eteenpäin kohti menestystä mediapiireissä. Aviomies joutuu luonnevikaisen Suzannen murhakohteeksi, kun vaikuttaa olevan vaimonsa menestyksen tiellä. Suzannen mediatutkimukseen kuuluvista ongelmanuorista löytyy murhaamiseen suostuteltavat, joiden päälle syyllisyys kaatuu. Suzannen syyllisyys paljastuu kuitenkin nopeasti. ==Näyttelijät== * Nicole Kidman – Suzanne Stone-Maretto * Matt Dillon – Larry Maretto * Joaquin Phoenix – Jimmy Emmett * Casey Affleck – Russell Hines * Illeana Douglas – Janice Maretto * Alison Folland – Lydia Mertz * Dan Hedaya – Joe Maretto * Wayne Knight – Ed Grant * Kurtwood Smith – Earl Stone * Holland Taylor – Carol Stone * Susan Traylor – Fay Stone * Maria Tucci – Angela Maretto * Tim Hopper – Mike Warden * Michael Rispoli – Ben DeLuca * Buck Henry – Mr. H. Finlaysson * Gerry Quigley – George * David Cronenberg – mies järvellä * Joyce Maynard – lakimies Luokka:Vuoden 1995 yhdysvaltalaiset elokuvat Luokka:Yhdysvaltalaiset mustan komedian elokuvat Luokka:Tositapahtumiin perustuvat elokuvat Luokka:Yhdysvaltalaiset romaaneihin perustuvat elokuvat Luokka:Gus Van Santin ohjaamat elokuvat
Hurrilaiset kielet

Hurrilaiset kielet on kielikunta, johon kuuluu kaksi Lähi-idän kuollutta muinaiskieltä, hurri ja urartu. Hurria puhuttiin Mitannin valtakunnassa (1500–1200 eaa.) nykyisen Syyrian alueella ja urartua Urartun valtakunnassa (900–600 eaa.) Itä-Turkissa. ==Luokittelu== * hurri (kuollut) * urartu (kuollut) ==Lähteet== * *
Lauriinihappo

Lauriinihappo (eng. Lauric acid) (tunnetaan myös nimellä Dodekaanihappo) on tyydyttynyt rasvahappo. Yhdistettä esiintyy kookosöljyssä, öljypalmun öljyssä, laakeripuun öljyssä, ihmisen maidossa, vuohenmaidossa ja lehmänmaidossaDavid J. Anneken, Sabine Both, Ralf Christoph, Georg Fieg, Udo Steinberner, Alfred Westfechtel "Fatty Acids" in Ullmann's Encyclopedia of Industrial Chemistry 2006, Wiley-VCH, Weinheim. . Lauriinihappoa käytetään saippuan ja kosmetiikkatuotteiden valmistamiseen sekä laboratoriotutkimuksessa tuntemattoman yhdisteen moolimassan selvittämiseen. == Terveysvaikutukset == Vaikka lauriinihappo onkin tyydyttynyt rasva, se nostaa hyvää HDL- kolesterolia. Lauriinihapolla on myös havaittu olevan antimikrobisia ominaisuuksia sekä syöpäsolujen lisääntymistä hillitseviä vaikutuksia esimerkiksi paksusuolen syövän, rintasyövän ja kohdun limakalvon syövän kohdallaThe lauric acid-activated signaling prompts apoptosis in cancer cells. Cell Death Discovery - Nature. 18. syyskuuta 2017. https://www.ncbi.nlm.nih.gov/pubmed/28924490. Lauriinihappoa esiintyy myös kukkien tuoksuissa ja semiokemikaalina eliöiden viestinnässä. == Lähteet == == Aiheesta muualla == *PubChem: Lauric acid *Human Metabolome Database (HMDB): Dodecanoic acid *DrugBank: Lauric Acid *Kyoto Encyclopedia of Genes and Genomes (KEGG): Dodecanoic acid *ChemBlink: Lauric acid *Food Component Database (FooDB): Dodecanoic acid *Dr. Duke's Phytochemical and Ethnobotanical Databases: Lauric acid *Pherobase: Floral Compound – lauric acid *Pherobase: Semiochemical – lauric acid Luokka:Rasvahapot
Yu Wenxia

Yu Wenxia (; s. 6. elokuuta 1989 Harbin, Kiina) on kiinalainen malli. Hän voitti vuoden 2012 Miss Maailma -kilpailun Ordosissa, Sisä-Mongoliassa. Kyseessä oli toinen kerta kun Miss Kiina kruunattiin Miss Maailmaksi. Vuonna 2007 Zhang Zilin kruunattiin Miss Maailmaksi. Yu Wenxia opiskelee musiikkia ja haluaa tulla musiikinopettajaksi. ==Lähteet== ==Aiheesta muualla== *Valokuvagalleria Luokka:Miss Maailma -kilpailun voittajat Luokka:Kiinalaiset mallit Luokka:Vuonna 1989 syntyneet Luokka:Elävät henkilöt
Miao-jao-kielet

Miao-jao-kielet tai hmong-mien-kielet on pieni kielikunta, johon kuuluvia kieliä puhutaan Etelä-Kiinassa ja Kaakkois-Aasiassa. Kieliryhmän tutkimus on ollut vähäistä ja niiden luokitus siksi epätarkka. ==Luokittelu== * miao (hmong), noin 5 miljoonaa puhujaa (miaot ja hmongit) * jao-kielet ** mien, noin 900 000 puhujaa ** biao-mien ** iu-mien ** mun ** pa-heng *še, noin 1000 puhujaa, ei välttämättä kuulu miao-jao-kieliin ==Lähteet== * *
Ville Mylläri

Ville Mylläri (s. 22. maaliskuuta 1985 Peräseinäjoki) on suomalainen kolmiloikkaaja. Hän on saavuttanut Kalevan kisoissa pronssia 2011 ja 2013. Sisäratojen SM-kilpailuissa hän on saavuttanut hopeaa vuosina 2010, 2011, 2012 ja 2013 sekä pronssia 2016. Mylläri edustaa Heinäveden Yleisurheilijoita ja häntä valmentaa Erkki Mylläri. Hänen ennätyksensä kolmiloikassa on 15,57 vuodelta 2011 ja halliennätys 15,48 vuodelta 2013. Hänellä on myös maaotteluedustuksia. == Lähteet == * Luokka:Suomalaiset kolmiloikkaajat Luokka:Suomalaiset yleisurheilun moniottelijat Luokka:Vuonna 1985 syntyneet Luokka:Elävät henkilöt
Nioro

Nioro (myös Nioro du Sahel) on kaupunkikunta ja Nioron piirin hallinnollinen keskus Kayesin alueella Malissa. Se sijaitsee lähellä Mauritanian rajaa 255 kilometriä Kayesista koilliseen. Asukkaita on 33 700 henkeä (vuonna 2009). ==Maantiede ja ilmasto== Nioron kunnan pinta-ala on 186,8 neliökilometriä. Se rajoittuu pohjoisessa Nioro Tougouné Rangabén, idässä Yérérén, etelässä Guétéman ja lännessä Gadiaba Kadielin maalaiskuntiin. Pinnanmuodostusta leimaa hiekkainen tasanko. Pysyviä vesistöjä ei ole. Seutu kuuluu Sahelin vyöhykkeeseen. Vuotuinen sademäärä on 350–550 millimetriä. Sadekausi kestää heinäkuusta lokakuuhun. Luonnonvarainen kasvillisuus on pensassavannia. ==Asutus== Kuntaan kuuluu seitsemän kaupunginosaa ja kahdeksan kylää. Asukkaat ovat etupäässä soninkeja, fulbeja, bambaroita ja maureja. ==Historia== Diawandojen 1600-luvulla perustama Nioro oli Kaartan pääkaupunkiImperato & Imperato, s. 233. vuoteen 1855, jolloin Umar Tall valloitti sen. Umar teki Niorosta pääkaupunkinsa ja asutti sinne tukuloreja Fouta Djallonista.Novikov & Ursu, s. 34. Ranskalaiset valtasivat Ahmadu Tallin hallitseman kaupungin vuonna 1891Novikov & Ursu, s. 61.. Sitä ryhdyttiin kutsumaan ”Sahelin Nioroksi” erotuksena Senegalin Niorosta. 1900-luvun alussa kaupunki oli tärkeä arabikumin kauppapaikkaNovikov & Ursu, s. 79. Myöhemmin siellä syntyi hamallistien suufilaislahkoImperato & Imperato, s. 143–146. ==Liikenne, talous ja palvelut== Nioro tärkeä liikennekeskus Mauritanian rajan läheisyyden ansiosta. Sen kautta kulkevat maantiet RN3, RN23 ja RN25. Matkaa rajalle on 30 ja Bamakoon 450 kilometriä. Paikallisia elinkeinoja ovat maanviljely, karjanhoito, kaupankäynti ja käsityöammatit. Teollisuutta ei ole käytännössä lainkaan. Niorossa on 11 julkista ja viisi yksityiskoulua, yksi kyläkoulu, neljä madrasaa ja neljä lukutaitokeskusta. Terveyspalveluihin kuuluu piirin poliklinikka ja kolme terveyskeskusta. Vesihuolto on puutteellinen eikä jätehuoltoa ole. Kaupungissa on Énergie du Malin ja Amaderin sähköverkot sekä Malitelin ja Orangen matkapuhelinverkot. ==Matkailu== Nioro on tidjaniittien ja hamallistien pyhiinvaelluskohde. Sen nähtävyyksiin kuuluu Umar Tallin moskeija. ==Lähteet== * * ===Viitteet=== Luokka:Malin kaupungit Luokka:Nioron piiri
Kaisa Kankaanranta

Kaisa Inkeri Kankaanranta (o.s. Tyni, s. 9. toukokuuta 1990 Hamina) on suomalainen keskimatkojen juoksija. Kankaanrantaa valmentaa Mika Soidinsalo ja hän edustaa Pyhtään Yritystä. Vuoteen 2017 saakka hän edusti Haminan Pontevaa. Kalevan kisoista Kankaanranta on saavuttanut pronssia 1 500 metrillä vuosina 2012 ja 2020 sekä 800 metrillä 2013. Sisäratojen SM-kilpailuista hän on saavuttanut kultaa 800 metrillä 2012 ja 3 000 metrillä 2019 ja 2021, hopeaa 800 metrillä 2011 sekä 1 500 metrillä 2012, 2019 ja 2022 sekä pronssia 1 500 metrillä 2020. Maastojuoksun SM-kisoista hän on saavuttanut hopeaa 2020. Nuorten sarjoissa hän on voittanut Suomen-mestaruuksia ulko- ja sisäradoilla sekä maastojuoksussa. Kankaanrannalla on myös maaotteluedustuksia. == Henkilökohtaiset ennätykset == * 800 metrin juoksu: 2.08,55 (2014) * 1 500 metrin juoksu: 4.18,27 (2014) * 3 000 metrin juoksu: 9.26,68 (2016) * 5 000 metrin juoksu: 16.27,42 (2018) Lähde: Tilastopaja ==Lähteet== Luokka:Suomalaiset keskimatkojen juoksijat Luokka:Vuonna 1990 syntyneet Luokka:Elävät henkilöt
Leinelä

Leinelä () on Vantaalla Koivukylän kaupunginosan pohjoisosassa sijaitseva asuinalue, joka rajautuu Asolan ja Ilolan kaupunginosiin, ja jonka läheisyydessä on myös Simonkylä. Pohjoisessa Leinelä rajautuu Rekolanmäen isoille metsäalueille, jotka jatkuvat Kulomäkeen saakka. Aluetta palvelee Leinelän rautatieasema. Leinelä on suunniteltu yli 2 600 asukkaalle. Alue koostuu lähinnä lähinnä kerrostaloasunnoista, mutta jonkin verran myös rivi- ja paritaloista. Ensimmäiset asukkaat muuttivat Leinelään helmikuussa 2011. Asuinalue on erityisesti lapsiperheiden suosiossa. Leinelässä oli vuonna 2019 Vantaan asuntojen korkein neliöhinta. Kaupunginosaa on pyritty profiloimaan esimerkiksi julkisten taideteosten avulla. __NOTOC__ == Palvelut == Leinelässä on pienet peruspalvelut, kuten lähikauppa ja päiväkoti. Lisää palveluita löytyy junamatkan päästä Tikkurilasta sekä muutaman pysäkin bussimatkojen päästä Simonkylän ostoskeskuksesta sekä läheisestä Asolan kauppakeskus Koivukeskuksesta. Leinelän asemalta on lyhyt matka virkistysalueelle Simonkylänpuistoon , jossa on lenkkipolku, lampia ja talvisin pulkkamäki. Noin kilometrin päässä sijaitsee Malminiityn frisbeegolfrata. Simonkylän koulu, Simonkallion koulu, Hiekkaharjun koulu ja Koivukylän koulu ovat Leinelästä lähtevien bussiyhteyksien varrella. Yhden pysäkin päässä Hiekkaharjun rautatieaseman läheisyydessä sijaitsee Tikkurilan lukio. == Liikenne == Leinelä sijaitsee kesällä 2015 käyttöönotetun Kehäradan varrella Koivukylänväylän pohjoispuolella. Leinelän asemalla pysähtyvät I- ja P-junat, jotka kulkevat eri reittejä Helsinkiin. I-juna yhdistyy lännessä Vantaankosken rataan, ja sen asemiin kuuluvat muun muassa Lentoasema ja Myyrmäki, kun taas P-junalla pääsee pääradalle Hiekkaharjun ja Tikkurilan suuntaan. Noin kolmen minuutin junamatkan päässä olevalta Tikkurilan asemalta on pääradan kaukojunayhteys. Alueelta on runsaasti linja-autoliikennettä Koivukylän, Havukosken, Päiväkummun ja Korson suuntaan sekä etelään Simonkylään, Viertolaan ja Tikkurilaan. * Linja-autoliikenne * 574 (Peijas–Aviapolis–Myyrmäki) * 623 (Hakaniemi–Peijas) * 624 (Tikkurila–Ruskeasanta–Ilola–Leinelä–Koivukylä–Päiväkumpu) * 624N (Tikkurila–Simonkylä–Leinelä–Ilola) * 631 (Tikkurila–Korso–Kulomäki) * 641 (Tikkurila–Leinelä–Hyrylä–Kerava) * 642 (Leinelä–Ilola–Lahela–Hyrylä) ==Katso myös== *Luettelo Vantaan julkisista taideteoksista ==Lähteet== == Aiheesta muualla == *Elegantti taidelähiö luonnon keskellä Kehittyvät kaupungit. 16.4.2018. Luokka:Koivukylä Luokka:Suomen asuinalueet
Kodjala

Kodjala on Laitilassa sijaitseva noin 200 asukkaan kylä. Se sijaitsee kantatie 43:n varrella muutama kilometri Laitilan keskustasta Uuteenkaupunkiin päin. Suurin osa kylästä kuului Kalantiin vuoteen 1917 saakka. Kylässä on Kodjalan koulu, jossa toimivat peruskoulun luokat 1.–6. Koulun esiopetus lakkautettiin vuonna 2017. Alueella on asutus- ja kulttuurihistoriallisesti arvokkaita kohteita. Kylästä löytynyttä noin vuosiin 650–800 sijoittuvaa niin sanottua soturihautaa tutkittiin vuosina 1985–1994. Löytö oli Suomen merkittävin uusi muinaislöytö pitkiin aikoihin. Samaan ajanjaksoon kuuluvaa Ristenkömpän röykkiökalmistoa tutkittiin 1930-luvulla. Sieltä on löydetty ainakin neljä erillistä asehautausta. Kodjalan kirkko oli Kalannin ensimmäinen kirkko. Se rakennettiin mahdollisesti jo 1200-luvun alussa ja poistui käytöstä viimeistään 1500-luvun puolivälin jälkeen. ==Lähteet== Luokka:Laitilan kylät Luokka:Kalannin kylät
Thailaiset kielet

Thailaiset kielet on kaakkoisaasialainen kielikunta, johon kuuluu 25–30 kieltä. Kielikunnasta voidaan käyttää myös nimitystä tai-kadai-kielet. Kielikunnan suurin kieli on thai, jolla on 45 miljoonaa käyttäjää. Thailaisille kielille tyypillistä on tonaalisuus. Sen ja yhteisen sanaston vuoksi thailaiset kielet on aikaisemmin luokiteltu sinotiibetiläisen kielikunnan haaraksi. Thailaisten kielten tärkeimmät alaryhmät ovat thaikielet eli tai-kielet, kadaikielet ja kamsuikielet. ==Luokittelu== * thaikielet ** pohjoisthaikielet *** tšuang (zhuang), 8 miljoonaa puhujaa Etelä-Kiinassa *** bu-i, 2 miljoonaa puhujaa Etelä-Kiinassa *** saek, 20 000 puhujaa Vietnamissa ja Laosissa ** keskithaikielet *** nung, 1,5 miljoonaa puhujaa Vietnamissa ja Yunnanissa *** tho, 2 miljoonaa puhujaa Etelä-Kiinassa ja Pohjois-Vietnamissa *** etelätšuang, 4 miljoonaa puhujaa Etelä-Kiinassa ** etelä- l. lounaisthaikielet *** thai, 45 miljoonaa puhujaa **** eteläthai, 5 miljoonaa puhujaa **** pohjoisthai, 20 miljoonaa puhujaa **** keskithai, 20 miljoonaa puhujaa *** lao, 3 miljoonaa puhujaa Laosissa *** šan tai shan, 2,5 miljoonaa puhujaa Burmassa *** lanna, 6 miljoonaa puhujaa Pohjois-Thaimaassa *** lü *** valkothai *** punathai *** mustathai * kadaikielet ** li, 750 tuhatta puhujaa Hainanin saaressa ** ongbe, 500 tuhatta puhujaa Hainanin saaressa ** gelo ** ngaofon ** maonan ** latšua ** lati * kamsuikielet ** kam, 1,4 miljoonaa puhujaa Etelä-Kiinassa ** sui ** ai-tšam ** tšing ** laka ** ten Lisäksi on muitakin thailaisia kieliä, joita ei ole luokiteltu mihinkään thailaisten kielten haaraan, kuten Etelä-Kiinan mulao. == Lähteet == * === Viitteet === * Luokka:Seulonnan keskeiset artikkelit
Cinnabon

Cinnabon on yhdysvaltalainen jälkiruokaketju, jolla oli heinäkuussa 2009 yhteensä 750 myymälää kolmessakymmenessä eri maassa. Yhtiön päätuote on korvapuusti. Yrityksen pääkonttori sijaitsee Sandy Springsissä, Georgiassa. Cinnabonin omistaa Focus Brands. Suomen ensimmäinen Cinnabon avattiin maaliskuussa 2015 Kauppakeskus Arabiassa, Helsingissä ja suljettiin maaliskuussa 2016. == Historia == Ensimmäinen Cinnabon-myymälä avattiin 4. joulukuuta 1985 Seattlen alueella Federal Wayn kaupungissa. Myymälä toimi aluksi normaalina konditoriana Sea Tac Mallin kauppakeskuksessa ja myi Cinnabonin nykyisistä tuotteista vain Cinnabon Classic -leivoksia. Cinnabon on sittemmin kehittynyt franchise-myyntisopimuksilla toimivaksi ketjuksi. Ensimmäinen franchise-myymälä avattiin elokuussa 1986 Philadelphiassa. Vuonna 1991 avattiin Detroitin kansainvälisellä lentoasemalla ensimmäinen kauppakeskuksen ulkopuolinen Cinnabon-konditoria. Nykyään Cinnabon- konditorioita on muun muassa sotilastukikohdissa, kauppakeskuksissa, lentoasemilla, yliopistokampuksilla, julkisen liikenteen asemilla, kasinoissa ja huvipuistoissa. Cinnabonilla on monia kansainvälisiä franchise-yrittäjien myymälöitä. Laajin Pohjois-Amerikan ulkopuolella oleva myymälä on Stars Centerin ostoskeskuksessa Kairossa. Vuonna 1998 AFC Enterprises, Inc. osti Cinnabonin 65 miljoonalla dollarilla. Vuonna 2004 AFC Enterprises, Inc. myi Cinnabonin 30,3 miljoonalla dollarilla Focus Brands, Inc:lle, jonka omistaa atlantalainen yksityinen pääomasijoitusyhtiö Roark Capital Group. == Lähteet == Luokka:Kahvilaketjut Luokka:Yhdysvaltalaiset yritykset Luokka:Suomalaiset kahvilaketjut Luokka:Entiset suomalaiset kahvilat
Kodjalan koulu

Kodjalan koulu on peruskoulu, joka sijaitsee Kodjalan kylässä Laitilassa. Koulussa opiskelee lukuvuosittain noin 60 - 80 oppilasta. Kodjalan koulussa on yhdysluokat, eli kaksi luokkaa opiskelee yhdessä luokkahuoneessa. Luokka:Suomen peruskoulut Luokka:Laitilan rakennukset ja rakennelmat
Firevision

Firevision oli suomalainen elektropop-yhtye, joka perustettiin Vaasassa vuonna 2002. Yhtyeeseen kuuluivat Mikko Tamminen ja Arttu Peljo. Yhtyeen tunnetuimpiin kappaleisiin kuuluu ”Stars”. Yhtye julkaisi debyyttialbumin The Game You Play vuonna 2003. Vuonna 2008 Peljo kertoi yhtyeen kotisivuilla lopettamisesta. He jatkavat kuitenkin tuottamista muissa projekteissa. == Diskografia == === Albumit === *The Game You Play (2003) === Singlet === *"Music Lover" (2002) *"The Game You Play" (2002) *"Stars" (2002) *"Truth" (2003) == Lähteet == == Aiheesta muualla == * Luokka:Suomalaiset elektronisen musiikin yhtyeet
Katri Hirvonen

Katri Saara Elina Hirvonen (s. 25. kesäkuuta 1990 Tohmajärvi) on suomalainen kiekonheittäjä ja kuulantyöntäjä. Selkeänä päälajina hänellä on kiekonheitto. Hirvonen edustaa Joensuun Katajaa ja häntä valmentavat Ari Hirvonen ja Teemu Olli. Kalevan kisoissa Hirvonen on saavuttanut kiekonheitossa hopeaa vuosina 2011, 2013, 2014 ja 2021 sekä pronssia vuosina 2012, 2015, 2016, 2017, 2018, 2022, 2023 ja 2024. Kuulantyönnössä hän voitti kultaa vuosina 2013 ja 2016 sekä saavutti hopeaa vuonna 2019 ja pronssia vuosina 2012, 2014 ja 2015. Sisäratojen SM-kilpailuissa Hirvonen voitti kuulantyönnössä kultaa 2012, 2013, 2014 ja 2016, hopeaa 2015 ja 2017 sekä pronssia 2018. Kiekonheiton talvimestaruuskilpailuissa hän on saavuttanut kultaa 2016 ja 2022, hopeaa 2013 ja 2014 ja pronssia 2015. Hirvonen karsiutui alle 18-vuotiaiden MM- kilpailuissa 2007 sekä kuulantyönnön että kiekonheiton loppukilpailuista. Hän karsiutui kiekonheiton loppukilpailusta alle 20-vuotiaiden MM-kilpailuissa 2008 ja EM-kilpailuissa 2009. Alle 23-vuotiaiden EM-kilpailuissa 2011 hän sijoittui kiekonheitossa yhdeksänneksi. Ensimmäisissä aikuisten arvokisoissaan Hirvonen kilpaili Zürichissä 2014. Hän karsiutui kiekonheiton finaalista tuloksella 50,96. Hirvosella on myös maaotteluedustuksia. Hirvosen kiekonheittoennätys on 57,44 m (2014). Kuulantyönnössä hänen ennätyksensä ovat ulkoradoilla 15,35 m (2016) ja sisäradoilla 15,32 m (2014). == Lähteet == * === Viitteet === Luokka:Suomalaiset kiekonheittäjät Luokka:Suomalaiset kuulantyöntäjät Luokka:Vuonna 1990 syntyneet Luokka:Elävät henkilöt
Jevgenija Kolodko

Jevgenija Nikolajevna Kolodko (, s. 22. heinäkuuta 1990 Nerjungri, Saha, Venäjä) on venäläinen kuulantyöntäjä. Kolodko oli yhdeksäs alle 20-vuotiaiden EM-kilpailuissa 2009 tuloksella 14,50 m. Vuonna 2011 hän voitti kultaa alle 23-vuotiaiden EM-kilpailuissa tuloksella 18,87 m ja sijoittui neljänneksi Daegun MM-kilpailuissa tuloksella 19,78 m. Seuraavana vuonna Kolodko oli kuudes Istanbulin MM-hallikisoissa tuloksella 18,57 m. Lontoon olympialaisissa Kolodko sijoittui alun perin kolmanneksi (tulos 20,48 m). Hän nousi toiselle sijalle Nadzeja Astaptšukin dopinghylkäyksen jälkeen, mutta tuli lopulta itse hylätyksi vuonna 2016. Hänen Lontoon olympialaisissa antamansa dopingnäytteen uusintatutkimuksessa oli merkkejä dopingin käytöstä. Kolodko sai tapauksesta kahden vuoden kilpailukiellon ajalle 2.7.2016–1.7.2018 ja hänen suorituksensa aikavälillä 6.8.2012–5.8.2014 hylättiin. Hylättyihin tuloksiin sisältyi vuoden 2013 Göteborgin EM-hallikilpailuiden toinen sija (tuloksella 19,04 m) ja Moskovan MM-kilpailuiden viides sija (19,81) sekä vuoden 2014 Sopotin MM- hallikilpailuiden neljäs sija. Vuonna 2023 Kolodko sai vanhojen dopingtestitietojen perusteella uuden kahden vuoden kilpailukiellon ajalle 11.1.2023–10.1.2025. Hänen tuloshylkäyksensä laajennettiin aikavälille 4.7.2012–2.7.2016. Uusin hylkäyksiin sisältyi hänen hopeamitalinsa Zürichin EM-kilpailuista 2014 (tulos 19,39). Kolodkon ennätys on 20,22 m, jonka hän työnsi Adlerissa 27. toukokuuta 2012. == Huomautukset == ==Lähteet== * * ===Viitteet=== Luokka:Venäläiset kuulantyöntäjät Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut venäläiset Luokka:Vuonna 1990 syntyneet Luokka:Elävät henkilöt
Amerikananturat

Amerikananturat (Achiridae) on kampelakaloihin kuuluva heimo. Heimon lajeja tavataan Pohjois- ja Etelä-Amerikasta niin makeista, suolaisista kuin murtovesistä. ==Lajit ja anatomia== Varhaisimmat amerikananturoiden heimoon kuuluvien lajien fossiilit on ajoitettu eoseenikaudelle. Heimon kalat ovat läheistä sukua kielikampeloille (Cynoglossidae) ja merianturoille (Soleidae) ja aikaisemmin ne luettiin merianturoiden alaheimoksi Achirinae. Amerikananturoihin kuuluu lähteestä riippuen 7-9 sukua ja noin 33 lajia. Kooltaan ne ovat pienehköjä ja kasvavat kookkaimmillaan noin 35 cm pitkiksi. Ruumiinrakenteeltaan ne ovat hyvin litteitä ja ovaalinmuotoisia kaloja. Silmät ovat pienehköt ja sijaitsevat oikealla kyljellä. Pyrstöevä ei ole yhtynyt selkä- ja peräevien kanssa. Rintaevät puuttuvat tai ovat yhtyneet peräevän kanssa. Heimon lajien suu on pieni ja huulet paksut, alahuuli on piilossa suun ollessa suljettuna. Alahuulessa on usein ulokkeita. Amerikananturoiden suomut ovat karkeita muilla paitsi Gymnachirus-suvun lajeilla, joilta suomut puuttuvat. Pohjaväriltään amerikananturat ovat oikeasta kyljestään ruskeita tai mustia ja ruumiissa on usein viiruja tai laikkuja ja täpliä. Vasen kylki on vaalea. ==Levinneisyys ja elintavat== Amerikananturoita tavataan Yhdysvalloista Argentiinaan ulottuvalta alueelta. Heimoon kuuluu niin meressä kuin makeissa vesissäkin eläviä lajeja. Eräät lajit kuten viidakkoantura (Achirus achirus) ja laguuniantura (Achirus lineatus) elävät Pohjois- Amerikassa Atlantin rannikolla mutta Etelä-Amerikassa makeissa vesissä muun muassa Amazonjoessa. Järviantura (Trinectes maculatus) elää makeissa vesissä Massachusettsista Panamaan ulottuvalla vyöhykkeellä. Amerikananturat elävät lähellä pohjaa ja niitä tavataan aina 300 metrin syvyydestä. Heimon kalojen ravintoa ovat pääasiassa selkärangattomat eläimet, mutta suurimmat lajit syövät myös pieniä kaloja. Amerikananturat ovat hyviä ruokakaloja mutta eivät pienen kokonsa vuoksi kovin merkittäviä kaupallisesti. ==Lähteet== Luokka:Kampelakalat
Haiducii

Haiducii, oikealta nimeltään Paula Mitrache (s. 4. kesäkuuta 1977), on romanialainen laulaja. Hän teki O-Zonen ”Dragostea din tei” -kappaleesta oman versionsa vuonna 2004. Italiassa ja Ruotsissa se sijoittui singlelistan ykkössijalle. Kappaletta on myyty Euroopassa yli kaksi miljoonaa kertaa. == Lähteet == == Aiheesta muualla == * Haiduciin kotisivut * Luokka:Romanialaiset laulajat Luokka:Vuonna 1977 syntyneet Luokka:Elävät henkilöt
Bullion-kolikko

Bullion-kolikko tai bullion on yleinen kansainvälinen termi kolikolle, joka on lyöty jalometalliin kuten kultaraha. Bullionin mielletään sijoitukseksi tai pitävän arvon itsessään. Sijoituskolikoiksi usein ajatellaan kolikot, jotka on lyöty vuoden 1800 jälkeen, joiden jalometallipitoisuus on vähintään 90 % ja jotka ovat tai ovat olleet virallista valuuttaa jossakin valtiossa tai alueella. Bullion-kolikoita on usein saatavilla kullasta ja hopeasta, mutta esimerkiksi tunnetut kolikot Krugerrand ja Sveitsin Vreneli on lyötynä vain kultaan. American Eagle -sarjaa on saatavana kullasta, hopeasta ja platinasta. Kanadan Maple Leaf -sarjaa on saatavilla kullasta, hopeasta, platinasta sekä palladiumista. Vuodesta 2000 lähtien fyysinen sijoituskulta on ollut Suomessa arvonlisäverosta vapaata, josta oli jo vuonna 1998 Euroopan unionin aluetta koskeva säädös. Bu-kolikot tarkoittaa eri asiaa kuin ”bullion”, mutta bullion- kolikot voidaan jakaa myös bu- tai proof-laatuisiin, koska ne ovat kansainvälisiä laatukäsitteitä. Bu-kolikot voivat siten tarkoittaa esimerkiksi kahden euron kolikoita, jotka eivät ole bullion-kolikoita. Laatuluokitus kertoo yleisesti valmistustavasta ja se näkyy kolikossa; bu-laadussa kolikon pinta on kiiltävyydeltään sama(matta) kun taas proof laadussa kolikon kuvan tausta on usein kiillotettu peilimäisen kiiltäväksi korostamaan kolikon lyöntikuviota. == Bullion-kolikoita == File:2006 AESilver Proof Obv.png|Silver Eagle File:2005 AEPlat Proof Obv.png| Platinum Eagle File:20 CHF 1890 131415.jpg| Sveitsin Helvetia File:Wiener Philharmoniker coin.jpg| Wiener Philharmoniker == Lähteet == Luokka:Raha Luokka:Keräily